Er Gerveur ech eus ivez àr-dro kant kêriadenn kaer gant tier kozh a-strew er peder chumun : Bangor, Porzh-Lae, Lokmaria ha Saozon evel pikoù gwenn e-kreiz al lanneier. Tri zour-tan zo o vont en-dro choazh : - hini ar Polen, a chell teuler gouloù a-vannoù betek 23 milmor (37 km) - hini Kerdoniz, un ti-tan skouer e reter pellañ an enezenn - ha Tour-tan Bras Goulfar (Kervilaouen). Hennezh, a dap 52 m a-us an douar (92 m a-us ar mor), a cheller gweladenniñ. Pa vez brav an amzer ech eus ur gwel dibar àr an enezenn a-bezh.